425.10 ORDNI DWAR SISTEMA TA’ PUNTI GĦAL KSUR SERJU L-AVVIŻ LEGALI 406 tal-2013. L-AVVIŻ LEGALI 406 tal-2013. 1. Titolu. It-titolu ta’ dan l-Ordni hu l-Ordni dwar Sistema ta’ Punti għal Ksur Serju. Tifsir. 2. F’dan l-Ordni, kemm-il darba r-rabta tal-kliem ma teħtieġx xort’oħra- " Att " tfisser l-Att dwar il-Konservazzjoni u l-Amministrazzjoni tas-Sajd; Kap. 425. Kap. 425. " l-Awtorità " tfisser id-Direttorat għall-Kontroll tas-Sajd kif stabbilit bl-Att; "sajdIU U" tfisser attivitajiet ta’ sajd li huma illegali, mhux irrapportati jew mhux irregolati; "sajd illegali " tfisser attivitajiet ta’ sajd: (a) imwettqa minn bastimenti tas-sajd nazzjonali jew barranin fl-ilmijiet marittimi taħt il-ġurisdizzjoni ta’ Stat, mingħajr il-permess ta’ dak l-Istat, jew bi ksur tal-liġijiet u r-regolamenti tiegħu; (b) imwettqa minn bastimenti tas-sajd li jtajrubandiera ta’ Stati li huma partijiet kontraenti għal organizzazzjoni reġjonali rilevanti tal-ġestjoni tas-sajd, imma li joperaw bi ksur tal-miżuri ta’ konservazzjoni u ta’ ġestjoni adottati minn dik l-organizzazzjoni u li bihom dawk l-Istati huma marbutin, jew tad-dispożizzjonijiet rilevanti tad-dritt internazzjonali applikabbli; jew (ċ) imwettqa minn bastimenti tas-sajd bi ksur tal-liġiijiet nazzjonali jew l-obbligi internazzjonali, inklużi dawk assunti minn Stati li jikkooperaw ma’ xi organizzazzjoni reġjonali rilevanti tal-ġestjoni tas-sajd; " sajd mhux irrapportat " tfisser attivitajiet ta’ sajd: (a) li ma jkunux ġew irrapportati, jew ikunu ġew irrapportati ħazin, lill-awtorità nazzjonali rilevanti, bi ksur tal-liġijiet u r-regolamenti nazzjonali; jew (b) li jkunu ġew imwettqa fiż-żona ta’ kompetenza ta’ xi organizzazzjoni reġjonali rilevanti tal-ġestjoni tas-sajd u li ma jkunux ġew irrapportati, jew ikunu ġew irrapportati ħazin, bi ksur tal-proċeduri ta’ rapportar ta’ dik l-organizzazzjoni; " sajd mhux irregolat " tfisser attivitajiet ta’ sajd: (a) imwettqa fiż-żona tal-applikazzjoni ta’ organizzazzjoni reġjonali rilevanti tal-ġestjoni tas-sajd minn bastimenti tas-sajd mingħajr nazzjonalità, minn bastimenti tas-sajd li jtajrubandiera ta’ Stat mhux parti ta’ dik l-organizzazzjoni, jew minn kwalunkwe entità tas-sajd oħra, b’mod inkonsistenti jew li jikser il-miżuri ta’ konservazzjoni u ġestjoni ta’ dik l-organizzazzjoni; jew (b) mwettqa f’żoni jew għal stokkijiet ta’ ħut li fir-rigward tagħhom ma hemm ebda miżura applikabbli għall-konservazzjoni jew il-ġestjoni minn bastimenti tas-sajd udan b’mod mhux konsistenti mar-responsabbiltajiet tal-Istat għall-konservazzjoni tar-riżorsi ħajjin tal-baħar skont id-dritt internazzjonali; "VMS Data" jew "data tas-sistema ta’ monitoraġġ tal-bastimenti " tfisser id-data dwar l-identifikazzjoni, il-pożizzjoni ġeografika, id-data tal-ġurnata, il-ħin, ir-rotta u l-veloċità tal-bastiment tas-sajd trasmessi, permezz ta’ tagħmir tar-rintraċċar bis-satellita in stallat abbord bastiment tas-sajd, liċ-Ċentru ta’ Monitoraġġ tas-Sajd tal-Istat tal-bandiera. 3. Sistema ta’ punti għal ksur serju. (1) Sistema ta’ punti għandha tapplika għal kull persuna li huwa detenturta liċenza tas-sajd maħruġa taħt l-Att għal bastiment tas-sajd Malti u għal kull kaptan tal-bastiment li għandu l-liċenza tas-sajd. (2) L.S.425.08 Kull detentur ta’ liċenza tas-sajd u kull kaptan ta’ bastiment tas-sajd li jikser xi restrizzjoni jew obbligu dwar is-sajd fil-baħar fl-Att jew f’xi waħda mill-Konvenzjonijet li għaliha tapplika l-Ordni dwar l-Infurzar ta’ Konvenzjonijiet dwar Sajd fuq il-Baħar jkun ħati ta’ reat kontra l-Att. (3) Kull detentur ta’ liċenza tas-sajd u kull kaptan li jikkommetti jew jinstabħati ta’ reat li huwa ta’ natura gravi skont l-Att jew il-Konvenzjoni, fejn l-istess reat huwa mnissel minnu imniżżel fl-iSkeda ta’ dan l-Ordni, għandu jkun attribwit punti għal ksur serju u dan mingħajr preġudizzju għal kull piena oħra li jista’ jeħel taħt kull liġi oħra. 4. L-attribuzzjoni tal-punti. (1) L-għadd ta’ punti għal ksur serju għandu jiġi attribwit, skont l-iSkeda, lid-detentur tal-liċenza tas-sajd għall-bastiment u lill-kaptan tal-bastiment tas-sajd ikkonċernat. (2) Meta, tul spezzjoni waħda, jiġu osservati żewġ elementi jew aktar ta’ ksur serju mill-istess persuna fiżika jew ġuridika li tkun detentriċi ta’ liċenza jew tkun il-kaptan tal-bastiment, il-punti fir-rigward ta’ kull ksur serju kkonċernat għandhom jiġu attribwiti lid-detentur tal-liċenza u lill-kaptan tal-bastiment u dan sa massimu ta’ tnax-il punt. (3) Id-detentur tal-liċenza tas-sajd u l-kaptan tal-bastiment għandhom jiġu mgħarrfin li ġew attribwiti lilhom il-punti. (4) Il-punti jiġu attribwiti lid-detentur tal-liċenza u lill-kaptan tal-bastiment fid-data stipulata fid-deċiżjoni tal-Awtorità li fiha ġiet deċiża l-istess attribuzzjoni. (5) Meta l-Awtorità tiġi notifikata minn Stat Membru ieħor dwar ksur serju mwettaq jew mid-detentur ta’ liċenza Maltija maħruġa skont l-Att jew mill-kaptan ta’ bastimenthekk liċenzat, l-ammont xieraq ta’ punti għandhom jiġu attribwiti mill-Awtorità nfisha lid-detentur tal-liċenza maħruġa skont l-Att u lill-kaptan tal-bastimenthekk liċenzjat. 5. It-trasferiment tal-proprjetà. Meta l-proprjetà ta’ bastiment tas-sajd tkun ser tiġi trasferita taħt kull xorta ta’ titolu li jkun, id-detentur tal-liċenza tas-sajd għandu jinforma lill-proprjetarju prospettiv tal-bastiment bl-għadd ta’ punti li jkunu għadhom attribwiti li l-liċenza tas-sajd u huwa għandu jagħmel dan permezz ta’ kopja ċertifikata miġbura mingħand l-Awtorità. 6. Sospensjoni u irtirar permanenti ta’ liċenza tas-sajd. (1) Meta n-numru totali ta’ punti attribwiti lid-detentur ta’ liċenza tas-sajd ikun ekwivalenti għal jew jaqbeż tmintax-il punt, il-liċenza tas-sajd għandha tiġi sospiża awtomatikament għal perjodu ta’ xahrejn. (2) Meta n-numru totali ta’ punti attribwiti lill-kaptan tal-bastiment Maltihekk liċenzjat taħt l-Att ikun ekwivalenti għal jew jaqbeż tmintax-il punt, il-kaptan għandu jkun sospiż awtomatikament milli jaqdi il-funzjonijiet ta’ kaptan fuq kull bastiment tas-sajd għal perjodu ta’ xahrejn. (3) Meta n-numru totali ta’ punti attribwiti lid-detentur ta’ liċenza tas-sajd ikun ekwivalenti għal jew jaqbeż sitta u tle tin punt, il-liċenza tas-sajd għandha tiġi sospiża awtomatikament għal perjodu ta’ erba’ xhur. (4) Meta n-numru totali ta’ punti attribwiti lill-kaptan tal-bastiment tas-sajd Malti liċenzjat taħt l-Att ikun ekwivalenti għal jew jaqbeż sitta u tle tin punt, il-kaptan għandu jkun sospiż awtomatikament milli jaqdi l-funzjonijiet ta’ kaptan fuq kull bastiment tas-sajd għal perjodu ta’ erba’ xhur. (5) Meta n-numru totali ta’ punti attribwiti lid-detentur ta’ liċenza tas-sajd ikun ekwivalenti għal jew jaqbeż erbgħa u ħams in punt, il-liċenza tas-sajd għandha tiġi sospiża awtomatikament għal perjodu ta’ tmien xhur. (6) Meta n-numru totali ta’ punti attribwiti lill-kaptan tal-bastiment Maltihekk liċenzjat taħt l-Att ikun ekwivalenti għal jew jaqbeż erbgħa u ħamsin punt, il-kaptan għandu jkun sospiż awtomatikament milli jaqdi il-funzjonijiet ta’ kaptan fuq kull bastiment tas-sajd għal perjodu ta’ tmien xhur. (7) Meta n-numru totali ta’ punti attribwiti lid-detentur ta’ liċenza tas-sajd ikun ekwivalenti għal jew jaqbeż tnejnu sebgħ in punt, il-liċenza tas-sajd għandha tiġi sospiża awtomatikament għal perjodu ta’ sena. (8) Meta n-numru totali ta’ punti attribwiti lill-kaptan tal-bastiment tas-sajd Malti liċenzjat taħt l-Att ikun ekwivalenti għal jew jaqbeż tnejnu sebgħ in punt, il-kaptan għandu jkun sospiż awtomatikament milli jaqdi l-funzjonijiet ta’ kaptan fuq kull bastiment tas-sajd għal perjodu ta’ sena. (9) Meta n-numru totali ta’ punti attribwiti lid-detentur ta’ liċenza tas-sajd ikun ekwivalenti għal jew jaqbeż disgħin punt, il-liċenza tas-sajd għandha tiġi rtirata permanentement b’mod awtomatiku. (10) Meta n-numru totali ta’ punti attribwiti lill-kaptan tal-bastiment tas-sajd Malti liċenzjat taħt l-Att ikun ekwivalenti għal jew jaqbeż disgħin punt, il-kaptan għandu jkun awtomatikament prekluż milliqatt jerġa’ jaqdil-funzjonijiet ta’ kaptan fuq kull bastiment tas-sajd. 7. Is-segwitu tas-sospensjoni u tal-irtirar permanenti ta’ liċenza tas-sajd. (1) Jekk liċenza tas-sajd tkun ġiet sospiża jew irtirata b’mod permanenti skont l-artikolu 6, l-Awtorità għandha tinforma minnufihubil-miktub lid-detentur tal-liċenza tas-sajd dwar l-istess permanenti. (2) Jekk il-kaptan jkun sospiż jew permanentement prekluż skont l-artikolu 6, l-Awtorità għandha tinforma minnufihubil-miktub lill-kaptan dwar din is-sospensjoni jew preklużjoni permanenti. (3) Malli jirċievi l-informazzjoni msemmija f’dan l-artikolu, id-detentur tal-liċenza tas-sajd u l-kaptan tal-bastiment għandhom jiżguraw li l-attività tas-sajd tal-bastiment ikkonċernat tieqaf b’mod immedjat, u kif ukoll li l-bastiment jipproċedi minnufih lejn port tiegħu jew lejn portindikat mill-Awtorità. Matul il-vjaġġ l-irkaptu tas-sajd għandu jintrabatu jiġi stivat sew. Id-detentur tal-liċenza tas-sajd u l-kaptan tal-bastiment għandhom jiżguraw li kwalunkwe qabda abbord il-bastiment tas-sajd tiġi trattata skont l-istruzzjonijiet tal-Awtorità. 8. Tħassir tal-liċenzi tas-sajd mil-listi rilevanti. (1) Jekk il-liċenza tas-sajd tkun ġiet sospiża jew irtirata b’mod permanenti skont dan l-Ordni, il-bastiment tas-sajd li miegħu hija marbuta l-liċenza tas-sajd sospiża jew irtirata b’mod permanenti, għandu jiġi identifikat bħala bastiment mingħajr sajd fir-reġistru nazzjonali msemmi fl-Artikolu 15(1) tar-Regolament (KE) Nru. 2371/2002. Dan il-bastiment tas-sajd għandu jkun identifikat ukoll b’dan il-mod fir-reġistru tal-flotta sajd tal-UE msemmi fl-Artikolu 15(3) tar-Regolament (KE) Nru. 2371/2002. (2) L-Awtorità għandha taġġorna minnufih il-lista msemmija fl-Artikolu 116(1)(d) tar-Regolament (KE) Nru. 1224/2009 u tagħti indikazzjoni tal-punti kollha attribwiti u tas-sospensjonijiet u l-irtirar permanenti tal-liċenzi tas-sajd li jirriżultaw minnhom, inkluża d-data li fiha jkunu bdew japplikaw u t-tul ta’ żmien tagħhom. 9. Sajd illegali matul il-perjodu ta’ sospensjoni jew wara l-irtirar permanenti ta’ liċenza tas-sajd. (1) Jekk bastiment tas-sajd li l-liċenza tas-sajd tiegħu tkun ġiet sospiża jew irtirata b’mod permanenti skont dan l-Ordni, iwettaq attivitajiet tas-sajd matul il-perjodu ta’ sospensjoni jew wara l-irtirar permanenti tal-liċenza tas-sajd, dawn l-attivitajiet għandhom jitqiesu bħala ksur serju, u l-Awtorità għandha tieħu miżuri ta’ infurzar immedjati skont l-Att, sabiex ikun żgurat illi detentur tal-liċenza tas-sajd u l-kaptan tal-bastiment ma jkomplux iwettqu dan il-ksur serju. (2) Jekk kaptan li jkun ġie sospiż jew li jkun prekluż milli qatt jaqdi il-funzjonijiet ta’ kaptan ta’ bastiment tas-sajd skont dan l-Ordni, jaqdi il-funzjonijiet ta’ kaptan matul il-perjodu ta’ sospensjoni jew wara l-preklużjoni permanenti, dawn l-attivitajiet għandhom jitqiesu bħala ksur serju, u l-Awtorità għandha tieħu miżuri ta’ infurzar immedjati skont l-Att, sabiex ikun żgurat illi l-kaptan tal-bastiment ma jkomplix jwettaq dan il-ksur serju. (3) Il-bastiment tas-sajd imsemmi f’dan l-artikolu jista’, fejn ikun xieraq, jiġi inkluż fil-lista tal-bastimenti IU U (illegali, mhux rapportati u mhux regolati) tal-UE skont l-Artikolu 27 tar-Regolament (KE) Nru. 1005/2008. 10. (1) Jekk id-detentur ta’ liċenza tas-sajd jew il-kaptan tal-bastiment ma jwettaqx ksur serju ieħor fi żmien tliet snin mid-data tal-aħħar ksur serju, il-punti kollha fuq il-liċenza tas-sajd jew dawk attribwiti lill-kaptan, jew it-tnejn li huma, għandhom jitħassru. (2) Jekk liċenza tas-sajd jew kaptan, jew it-tnejn li huma, ikunu ġew sospiżi skont l-artikolu 6, il-punti kollha li fuq il-bażi tagħhom tkun ġiet sospiża l-liċenza tas-sajd jew il-kaptan, jew it-tnejn li huma, ma għandhomx jitħassru. Kull punt ġdidattribwit lid-detentur tal-liċenza tas-sajd jew lill-kaptan tal-bastiment għandu jingħadd mal-punti eżistenti għall-fini tal-artikolu 6. (3) Fejn il-punti jitħassru skont is-subartikolu (1), id-detentur tal-liċenza tas-sajd u l-kaptan tal-bastiment għandhom jitqiesu illi qatt ma kellhom sospensjoni jew punti attribwiti lilhom. (4) Għandhom jitħassru żewġ punti, dejjem jekk l-ammont totali tal-punti attribwiti lid-detentur tal-liċenza tas-sajd jew lill-kaptan tal-bastiment tas-sajd ikkonċernat, jew li t-tnejn li huma, ikun ta’ aktar minn tnejn, jekk: (a) il-bastiment tas-sajd li intuża biex jitwettaq il-ksur li għalih ġew attribwiti l-punti minn hemm ’il quddiem jibda’ juża l-VMS jew jibda’ jirreġistra u jikkomunika d-data tal-ġurnal ta’ abbord tas-sajd, tat-trażbord u tad-dikjarazzjoni tal-ħatt l-art b’mod elettroniku mingħajr ma jkun legalment suġġett għal dawn it-teknoloġiji; jew (b) id-detentur tal-liċenza tas-sajd jew il-kaptan tal-bastiment, jew it-tnejn li huma, wara l-attribuzzjoni tal-punti, joffru li jieħdu sehem f’kampanja xjentifika għat-titjib tas-selettività tal-irkaptu tas-sajd; jew (ċ) id-detentur tal-liċenza tas-sajd ikun membru ta’ organizzazzjoni tal-produtturi u huwa jaċċetta pjan tas-sajd adottat mill-organizzazzjoni tal-produtturi fis-sena ta’ wara l-attribuzzjoni tal-punti li jkun jinvolvi tnaqqis ta’ 10 % tal-opportunitajiet tas-sajd għad-detentur tal-liċenza tas-sajd; jew (d) id-detentur tal-liċenza tas-sajd jingħaqad f’sajd kopert minn skema ta’ ekotikkettar li hija maħsuba biex tiċċertifika u tippromwovi tikketti għal prodotti li ġejjin mis-sajd għal qabdiet ta’ speċijiet tal-baħar immaniġġjati tajjeb u li tiffoka fuq kwistjonijiet marbutin mal-użu sostenibbli tar-riżorsi tas-sajd: Iżda, għal kull perjodu ta’ tliet snin mid-data tal-aħħar ksur serju, id-detentur ta’ liċenza tas-sajd jew il-kaptan tal-bastiment, jew it-tnejn li huma, jistgħu jgawdu darba biss minn waħda mill-għażliet mogħtija fil-paragrafi (a), (b), (ċ) jew (dIżda, għal kull perjodu ta’ tliet snin mid-data tal-aħħar ksur serju, id-detentur ta’ liċenza tas-sajd jew il-kaptan tal-bastiment, jew it-tnejn li huma, jistgħu jgawdu darba biss minn waħda mill-għażliet mogħtija fil-paragrafi (a), (b), (ċ) biex jitnaqqas l-ammont ta’ punti attribwiti, u jistgħu jagħmlu dan dejjem jekk dan it-tnaqqis ma jwassalx għat-tħassir tal-punti kollha fuq il-liċenza tas-sajd. (5) Jekk il-punti jkunu tħassru skont is-subartikolu (4), l-Awtorità għandha tinforma lid-detentur tal-liċenza tas-sajd u lill-kaptan tal-bastiment b’dak it-tħassir u bl-għadd ta’ punti li jkun għad fadal kontrihom.